# Priručnik za K‑novčanik 5

## Uvod

Korisnici računara često upravljaju velikom količinom podataka, od kojih su neki poverljivi. U ovakve posebno spadaju lozinke. Pamtiti lozinke je teško, a zapisivati ih na papir ili u tekstualni fajl nebezbedno.

K‑novčanik 5 pruža bezbedan način za skladištenje lozinki i drugih tajnih podataka, tako da korisnik treba da pamti samo jednu lozinku umesto brojnih različitih lozinki i kredencijala.

### Zatvaranje novčanika

Novčanik je skladište lozinki. Obično je dovoljno imati samo jedan novčanik obezbeđen glavnom lozinkom, ali vam Menadžer K‑novčanika 5 omogućava i da organizujete veliku zbirku lozinki u više novčanika.

Za skladištenje lozinki podrazumevano se koristi novčanik po imenu `kdewallet`. Ovaj novčanik je obezbeđen vašom prijavnom lozinkom, i biće automatski otvoren po prijavi, ako je `kwallet_pam` instaliran i pravilno podešen. U pojedinim distribucijama (npr. Arch Linux) `kwallet_pam` nije podrazumevano instaliran.

Ostali novčanici moraju ručno da se otvore.

Nov novčanik može da se napravi na dva načina:

- preko stavke menija Fajl Novi novčanik u Menadžeru K‑novčanika 5;

- u Sistemskim postavkama, pomoću dugmeta Novi... u modulu K‑novčanik;

Ako još niste napravili novčanik, pogledajte odeljak o korišćenju K‑novčanika 5.

K‑novčanik 5 može da skladišti podatke na dva načina:

Izbor šifrovanja. Izbor šifrovanja.

šifrovanje Blowfishom

- K‑novčanik 5 upisuje osetljive podatke u snažno šifrovan fajl, dostupan svim programima, a zaštićen glavnom lozinkom koju zadate.

  Stvaranje novčanika šifrovanog Blowfishom. Stvaranje novčanika šifrovanog Blowfishom.

  Podaci se šifruju simetričnim blok‑šifrarskim algoritmom Blowfish. Ključ algoritma izvodi se iz SHA‑1 disperzije lozinke, i dužine je 156 bitova (20 bajtova). Podaci u novčaniku takođe se disperziraju preko SHA‑1 i proveravaju pre nego što se dešifruju i proslede programu.

šifrovanje GPG‑om

- GnuPG poseduje neke vrlo snažne šifrarske algoritme, i koristi lozinke za zaštitu dugačkih ključeva.

  Nema nijednog GPG ključa. Nema nijednog GPG ključa.

  Gornji snimci ekrana pokazuju slučaj gde GPG ključ sposoban za šifrovanje nije nađen na sistemu. Upotrebite program poput KGPG‑a ili Kleopatre da napravite ključ, pa pokušajte ponovo.

  Kada je GPG ključ nađen, dobićete naredni dijalog, u kome možete izabrati ključ za potrebe novog novčanika.

  Izbor šifrarskog ključa. Izbor šifrarskog ključa.

  Posle ovoga, K‑novčanik 5 će koristiti GPG pri skladištenju novčanikâ̂ i čitanju iz njih. Dijalog za lozinku pojavljuje se samo jednom. Kada se novčanik zatvori posle prvog otvaranja, naredna otvaranja unutar iste sesije odigraće se nečujno.

  Unutar jedne sesije, mogu se koristiti oba formata fajla. K‑novčanik 5 će prozirno otkriti format fajla i učitati odgovarajuću pozadinu za njegovu obradu.

  Za korišćenje osetljivih podataka iz klasičnog formata novčanika sa novom pozadinom, ispratite ove korake:

  - Napravite novi novčanik na osnovi GPG‑a

  - Pokrenite Menadžer K‑novčanika 5, preko K‑izvođača (Alt F2) ili drugog pokretača programa (menija), i izaberite stari novčanik. Zatim idite na Fajl Izvezi šifrovano da napravite fajl arhive sa osetljivim podacima.

  - Izaberite novi novčanik na osnovi GPG‑a, a zatim Fajl Uvezi šifrovano da izaberete fajl koji ste upravo sačuvali.

  - Idite u Sistemskim postavkama, Detalji naloga K‑novčanik, pa izaberite novostvoreni novčanik na osnovi GPG‑a iz liste Izaberite novčanik će se podrazumevano koristiti:.

  Alternativno upotrebite Uvezi novčanik..., ali tada morate da izaberete `.kwl` fajl koji odgovara starom novčaniku, a nalazi se u fascikli `kwalletd` u `qtpaths --paths GenericDataLocation`.

K‑novčanik 5 podržava višestruke novčanike, te bi radi najveće bezbednosti trebalo da koristite jedan novčanik za lokalne lozinke, a drugi za mrežne lozinke i podatke formularâ̂. Ovo ponašanje možete podesiti u modulu K‑novčanika 5 u Sistemskim postavkama. Podrazumevana postavka je ipak skladištenje svega u jednom novčaniku po imenu `kdewallet`.

Novčanik je podrazumevano zatvoren, što znači da morate zadati lozinku da ga otvorite. Pošto se otvori, njegovom sadržaju može pristupiti bilo koji korisnički proces, što može biti bezbednosni problem.

### Korišćenje K‑novčanika 5

Ako posetite npr. KDE‑ov pratilac grešaka i po prvi put unesete prijavne podatke, iskočiće dijalog koji vam nudi da skladišti lozinku u šifrovani novčanik:

Zahtev za upisivanje prijavnih podataka. Zahtev za upisivanje prijavnih podataka.

Ako želite da skladištite ove podatke, kliknite na Skladišti da nastavite. Ako još uvek niste napravili novčanik, sledeći dijalog vam traži pozadinu za šifrovanje i stvara novčanik po imenu `kdewallet`.

Sledeći put kada posetite isti veb sajt, program dobavlja prijavne podatke iz otvorenog novčanika i upisuje ih u formulare.

Automatski ispunjeni prijavni podaci. Automatski ispunjeni prijavni podaci.

Ako je novčanik zatvoren, program će zatražiti da ga otvori. Unesite lozinku za novčanik i kliknite na dugme Otvori.

Zahtev za otvaranje novčanika. Zahtev za otvaranje novčanika.

Ovo povezuje program s novčanikom, omogućavajući mu da pročita prijavne podatke iz novčanika i pošalje ih veb sajtu. Pošto se program povezao s novčanikom, može automatski pročitati sve prijavne podatke iz njega.

## Menadžer K‑novčanika 5

Menadžer K‑novčanika 5 ima brojne funkcije. Pre svega, omogućava vam da vidite da li su neki novčanici otvoreni, koji su to novčanici i koji programi ih koriste. Kroz Menadžer K‑novčanika možete otkazati pristup programa novčaniku.

Možete i upravljati instaliranim novčanicima na sistemu, stvarati i brisati novčanike, i manipulisati njihovim sadržajem (menjati ključeve, itd.)

Menadžer K‑novčanika 5 se pokreće preko Programi Sistem Alatka za upravljanje novčanicima u pokretaču programâ̂. Drugačije, pokrenite K‑izvođač prečicom Alt F2, pa unesite `kwalletmanager5`.

Kliknite jednom na ikonicu novčanika u sistemskoj kaseti da pozovete prozor Menadžera K‑novčanika 5.

Glavni prozor sa jednim novčanikom. Glavni prozor sa jednim novčanikom.

Glavni prozor sa jednim novčanikom.

### Prozor novčanika

Ako imate više od jednog novčanika, svi dostupni novčanici nabrojani su levo.

Klik na novčanik u prozoru Menadžera K‑novčanika 5 prikazuje stanje tog novčanika i, ako je otvoren, njegov sadržaj. Novčanik može sadržati više fascikli, u kojima se čuvaju podaci o lozinkama. Novčanik će podrazumevano imati fascikle po imenu Podaci formulara i Lozinke.

Glavni prozor sa dva novčanika. Glavni prozor sa dva novčanika.

Glavni prozor sa dva novčanika.

Upotrebite Otvori... da prikažete sadržaj zatvorenog novčanika. Biće vam traženo da unesete glavnu lozinku.

#### Jezičak Sadržaj

Jezičak Sadržaj ima tri dela:

- Polje pretrage za filtriranje stavki u tekućem novčaniku.

- Prikaz stabla fascikli sadržanih u novčaniku. Kliktanjem na ikonice > i - širite i sažimate prikaz stabla.

- Sadržaj fascikle izabrane na desnoj strani. Lozinka i vrednost podrazumevano su skrivene. Da biste ih prikazali, popunite Prikaži vrednosti ili kliknite na dugme Prikaži sadržaj.

Fascikle se mogu dodavati i brisati kroz kontekstni meni, a izborom jedne od njih ažurira se spisak unosa fascikle i prikaz sažetka. Izborom unosa u fascikli ažurira se okno sadržaja unosa, tako da ga možete urediti.

Unosi se takođe mogu stvoriti, obrisati i preimenovati preko kontekstnog menija u sadržaju fascikle.

Fascikle i unosi se mogu prevlačiti u druge novčanike i fascikle. Ovako korisnik može lako spakovati novi novčanik za prenos u drugo okruženje. Na primer, novi novčanik bi se mogao stvoriti ili kopirati na uklonjivi skladišni uređaj i važne lozinke preneti u njega, tako da vam budu dostupne na drugim lokacijama.

##### Uvoz i izvoz

Ako želite da prenesete svoje tajne na drugi računar, poslužite se radnjama iz menija Fajl. Pomoću Izvezi šifrovano novčanici se izvoze u šifrovani fajl arhive. Pri uvozu ovakvog fajla arhive, preko Uvezi šifrovano, moraćete da unesete glavnu lozinku novčanika.

Alternativno, za prenos fajla može da se upotrebi `.xml` fajl. Imajte na umu da su u takvom fajlu sve tajne skladištene kao obični tekst.

##### Ručno dodavanje unosa

Otvorite kontekstni meni desnim klikom na mape ili lozinke prikazu stabla fascikli. Izaberite Novi... ili Nova fascikla... i unesite ime nove stavke.

U oknu sadržaja fascikle, izaberite Nova fascikla... iz kontekstnog menija nad mape ili lozinke. Za lozinke, kliknite na dugme Prikaži sadržaj da unesete novu. Za mape, treba da dodate ključ i vrednost. Kliknite na dugme Sačuvaj da bi se novi unosi uskladištili u šifrovanom fajlu novčanika.

#### Jezičak Programi

Jezičak Programi. Jezičak Programi.

Jezičak Programi.

Prvi spisak prikazuje sve programe trenutno povezane na izabrani novčanik. Dugmetom desno od svakog programa možete prekinuti njegovu vezu sa novčanikom.

Na drugom spisku dati su svi programi koji su ovlašćeni za pristup novčaniku. Upotrebite dugme desno od programa da mu povučete ovlašćenje.

## Podešavanje K‑novčanika 5

### Postavke novčanika

K‑novčanik 5 sadrži mali panel za podešavanje, s nekoliko opcija kojima možete prilagoditi K‑novčanik ličnom ukusu. Najvećem broju korisnika odgovaraće podrazumevane postavke.

Ovom kućicom možete potpuno uključiti ili isključiti KDE‑ov podsistem novčanika. Pražnjenjem kućice K‑novčanik 5 se potpuno isključuje. Tada nijedna druga opcija više nema nikakvog efekta, K‑novčanik neće pamtiti nikakve podatke, niti nuditi da popunjava formulare umesto vas.

### Zatvaranje novčanika

Zatvori ako se ne koristi:

- Novčanik se zatvara posle perioda neaktivnosti. Ako uključite ovu opciju, period zadajete u polju; podrazumevani je 10 minuta. Pošto se novčanik zatvori, potrebna je lozinka da bi mu se ponovo pristupilo.

Zatvori kada se pokrene čuvar ekrana

- Novčanik se zatvara čim se pokrene čuvar ekrana. Pošto se novčanik zatvori, potrebna je lozinka da bi mu se ponovo pristupilo.

Zatvori pošto programi prestanu da ga koriste

- Novčanik se zatvara čim se završi program koji ga koristi. Ako ga koristi više programa, novčanik će biti zatvoren kada svi oni prestanu s radom. Pošto se novčanik zatvori, potrebna je lozinka da bi mu se ponovo pristupilo.

### Automatsko biranje novčanika

Izaberite novčanik će se podrazumevano koristiti:

- Izaberite koji novčanik želite da koristite kao podrazumevani. Imajte u vidu da se samo novčanik po imenu `kdewallet` otvara automatski po prijavljivanju, ako su vam prijavna lozinka i lozinka novčanika iste.

Odvojeni novčanik za lokalne lozinke:

- Ako je uključeno, za lokalne lozinke se koristi zaseban novčanik.

### Menadžer novčanika

Prikaži menadžer u sistemskoj kaseti

- Uključuje menadžer novčanika i njegovu ikonicu u sistemskoj kaseti.

Sakrij ikonicu sistemske kasete po zatvaranju poslednjeg novčanika

- Kada se više ne koristi nijedan novčanik, nestaje ikonica u sistemskoj kaseti.

Najzad, tu je dugme Pokreni menadžer novčanika koje radi upravo to.

Ovo dugme je vidljivo samo kada Menadžer K‑novčanika 5 nije u pogonu.

### Upravljanje pristupom

Na ovoj stranici ima samo jedna opcija:

Pitaj kada program pristupi novčaniku

- Signalizira vam kada program dobije pristup novčaniku.

Zatim, tu je prikaz kontrola pristupa novčanicima u obliku stabla.

Upravljanje pristupom. Upravljanje pristupom.

Kliknite levim na simbol > pored imena novčanika da proširite stablo. Videćete imena svih programa koji su tražili pristup novčaniku i smernicu koju ste za to postavili. Ovde ne možete uređivati smernice niti ih dodavati, ali je moguće obrisati unos desnim klikom na njega i izborom Obriši iz kontekstnog menija, ili izborom unosa i pritiskom tastera Delete.

Program kome se dozvoli pristup novčaniku dobija pristup svim lozinkama skladištenim u njemu.

Ako ste nenamerno podesili neki program da ne koristi K‑novčanik 5, ovde možete obrisati tu smernicu.

Na sledećem pokretanju tog programa možete zadati novu smernicu za pristup novčaniku.

Pristupni zahtev za otvaranje novčanika. Pristupni zahtev za otvaranje novčanika.

Program traži pristup novčaniku.

## Napredne mogućnosti

Novčanici se mogu prevlačiti iz prozora Menadžera K‑novčanika 5. Tako možete da prevučete novčanik u prozor menadžera fajlova, pa izabrati da li ćete ga kopirati, premestiti ili povezati, po želji.

Ovako možete i upisati novčanik na prenosivi medijum, poput USB štapića, tako da možete lozinke poneti sa sobom na posao ili na odmor, kako biste i dalje lako pristupali važnim sajtovima.

## Zasluge i licenca

K‑novčanik 5: © 2003, Džordž Stajkos.

Dokumentacija: © Lori Vots i Džordž Stajkos.

Preveo Dragan Pantelić falcon-10@gmx.de.

&underFDL; &underGPL;
&documentation.index;